ming030890/wiki-yue-high-quality huggingface dataset:
高斯達

華士古·利德·迪·阿美打·埃·高斯達（葡文：Vasco Leíte de Almeida e Costa，1932年7月26號—2010年7月25號）係葡萄牙海軍少將，第124任澳門總督。
高斯達喺里斯本出世，曾喺印度、安哥拉、莫三鼻給同畿內亞比紹任職，1974年4月25日參加葡國康乃馨革命，其後出任葡國內政部長同埋代總理。
1981年6月16日，高斯達嚟澳門就任第124任澳門總督。曾訪問北京、廣州及珠海，就當時嘅澳門填海問題進行意見交流，亦多次出訪外地，推介澳門。
任內亦重視民生發展，關注澳電運作，為電力公司編訂規則、重罰偷電、追收欠款等。另外，喺佢任內，澳門政府同英國大東電報局合作，組成澳門電訊，結束澳門官辦電話事業。
1982年，高斯達同FAG集團簽署合約，耗資638萬澳門幣，研究喺澳門興建機場嘅可行性，被視為建設澳門國際機場嘅第一步。
1983年10月28號為當時嘅澳門國立圖書館（即現今澳門中央圖書館總館）揭幕。
1984年，高斯達頒布《澳門行政組織架構總綱》，全面系統地檢討公共行政體制，再度嘗試令澳門公共行政從法理上獨立於葡國系統，理順行政關係，簡化行程序，加強行政組織嘅靈活性同埋公務員對公共行政嘅參與感，提高行政運作嘅效率同效益。高斯達因為同立法會就修改法令條文出現較大嘅意見分歧，獲當時嘅葡國總統同意後，解散立法會，成為澳門史上唯一一次由總督解散立法會嘅重大政治事件。另外，同年將選舉權開放畀冇葡國國籍嘅華裔居民。
1986年5月，高斯達離任返回葡國，由馬俊賢繼任總督。
高新園站

高新園站係深圳地鐵1號線一個站，喺深南大道、銅鼓路同科技南路交叉路口。個站2009年9月28號啟用。
阮氏

阮（粵拼：jyun5）係中國同越南嘅姓氏，喺《百家姓》裏頭排第130位，喺越南更加係第一大姓，佔總人口嘅38.4%。
阮泊生

阮泊生（1916年6月—2017年2月2號），原名阮桂意，河北省蔚縣人，中國大陸政治人。
1932年2月，阮泊生參加革命工作，1933年2月加入中國共產黨，領導河北蔚縣三區黨務。1937年後，任中共河北靈邱縣上寨區委書記、中共蔚縣縣委宣傳部部長、中共中央西北局機要科科長、秘書處處長等職位。1945年，歷任中共晉察冀邊區第二十二地委、察哈爾省平西地委組織部部長、天津地委書記，河北省委秘書長等職位。中華人民共和國成立後，任中共河北省委常委等。1959年，任中共吉林省委書記處書記等。文化大革命期間受到迫害。
1979年，任中共山西省委書記（當時設有第一書記）、革命委員會副主任、山西省人大常委會主任職位。中共第十一屆中央委員。
2017年2月2號早上9點42分，喺太原逝世。
阮民安

阮民安（Tommy Yuen Man On，1980年5月13號—）係香港男歌手，前組合E-kids成員，E-kids解散後一度淡出娛樂圈，直到2016年E-kids重組先至正式復出。2017年佢開始亮相viuTV，拍過遊戲節目《超低能特攻隊》同劇集《賤民20》等等。
2017年，阮民安突然同有「原宿女神」之稱嘅模特兒張倚雯奉子成婚，同年生咗個仔。2019年，佢老婆生咗第二個仔。2019年底，佢突然喺社交網絡爆老婆俾一個紅遍全亞洲，形象極好嘅天王巨星約上酒店房。
2019年8月，喺香港修例風波期間，佢畀電視台影到參加旺角再遊行，佢直認不諱，畫面入面嘅銀毛男係佢本人，從此就成為泛民主派支持者。
阮玲玉

阮玲玉（原名阮鳳根，學名阮玉英，1910年6月3號—1935年3月8號）係中國默片時代（1920年代至1930年代）最著名女演員之一，原籍廣東香山縣南朗鎮赤坎村，上海出世。1935年3月8號凌晨兩點鐘喺上海新閘路沁園村嘅住宅食安眠藥自殺，延至當日下晝六點幾不治，終年25歲。
阮福昇

阮福昇（1847年1月11號—1883年11月29號），係大南帝國第六位皇帝，史稱阮廢帝，因準備用年號協和，又叫協和皇帝。
阮福昊

阮福昊（1869年2月12號—1884年7月31號），係大南帝國第七位皇帝，史稱阮簡宗，因在位年號建福，又叫建福皇帝。
阮海金

阮海金（1966年—），花名「靚媽」，廣州人，2009年喺「美在花城」動裏邊出現過，2013年喺香港無綫電視劇集《心路GPS》飾演劉大媽呢個角色俾好多人知。佢有個女（1991年出世）。
阮福明

阮福明（1871年8月3號—1944年1月14號），係大南帝國第八位皇帝，史稱阮出帝，因在位年號咸宜，又叫咸宜皇帝。
鳥蟲篆

鳥蟲篆，又叫鳥蟲書、鳥蟲文，係種唐字字體風格，可以算係篆書一種，春秋時期出現喺江南地區，字型係雀似蟲。
鳥部萬里子

鳥部萬里子 ，係日本嘅一個女藝人同埋配音員。
鳥苷

鳥苷（Guanosine）係種核苷，由鳥嘌呤同核糖組成。
鳥類學

鳥類學（ornithology）係研究雀鳥嘅動物學子領域。
鳥臀目

鳥臀目（粵拼：niu5 tyun4 muk6，Ornithischia），係蜥形綱恐龍總目嘅其中一目。

角龍亞目
2011年研究。
鳥臀目
鳥腳亞目

鳥腳亞目（粵拼：niu5 goek3 aa3 muk6，Ornithopoda），恐龍一種，係蜥形綱恐龍總目鳥臀目嘅其中一個亞目。
鳥語

鳥語，又稱雀語，係雀講嘅語言，喺神話故仔中，經常畀定義為一種神秘嘅語言。
由於古代科技所限，人類並唔證實雀系咪真正有能够傳遞意涵嘅語言。隨著現代科技嘅發展，人類已經可以證明動物之間存在資訊嘅傳遞，如聲、動作同化學瀡。雀嘅嗚叫都系動物之間傳遞資訊嘅一種方法，唔同嘅嗚叫聲表達住唔同嘅意義架。甚至有研究錶鳥語中都存在住語法。
喺中國嘅通俗文化，習慣將聽唔明嘅語言（常指非官話嘅語言）稱為「鳥語」，追其來源，自先秦起就有呢種講法。譬如有啲北方人就經常貶抑粵語做「鳥語」。
鳥越惠

鳥越惠係日本足球員，踢後衞，曾經喺1999～2001年間為日本女子足球代表隊出場8次。
鳥羽俊正

鳥羽俊正（1975年7月16號—）係日本足球員，司職後衞，效力過水戶蜀葵。
鳥葬

鳥葬，係古暹羅嘅一種普遍殯葬習俗。
根據明朝《西洋番國志》嘅記載，一般嘅暹羅國人死後，會被人抬到海邊，有啲金黃色好似鵝咁大嘅雀，成三五十隻飛落嚟啄食屍肉，剩低嘅骨頭就棄置喺海中，叫做「鳥葬」。
西藏嘅天葬，有時亦叫做鳥葬。
阿巴雅

阿巴雅（阿拉伯文： عباية；英文：Abaya）係伊斯蘭世界入面一種傳統女人衫，形態係包住全身同四肢嘅黑紗袍。
阿布哈尼法

阿布哈尼法（Abū Ḥanīfa，696年—767年）係伊斯蘭教遜尼派學者，創立哈乃斐派。
阿布吉爾灣

阿布吉爾灣（阿拉伯文：خليج أبو قير‎）係地中海近著埃及亞歷山大港一個遼闊嘅海灣，位於尼羅河口羅塞塔（Rosetta）同阿布吉爾鎮之間，喺個灣嘅水底下面發掘出埃及古城克諾珀斯（Canopus）、赫拉克利翁（Heracleion）同埋Menouthis。阿布吉爾灣亦都係1798年尼羅河河口海戰（Battle of the Nile）嘅戰場，場海戰係英國皇家海軍同法蘭西第一共和國海軍之間嘅一場戰役。喺1970年代，灣內發現有天然氣田。
阿布扎比

阿布扎比（阿拉伯文：أبو ظبي‎‎，又叫亞布達比）係阿剌伯聯合酋長國首都，亦係阿布扎比酋長國嘅首府。

氣候
阿布扎比成日唔落雨，全年平均雨量係392毫米。6月到9月一般係既炎熱又乾燥嘅季節，平均氣溫攝氏40度；由10月到5月嘅天氣一般好好；1、2月份比較涼爽，可能需要著薄風褸。

交通
呢節要加長。

機場
阿布扎比國際機場同杜拜國際機場一樣係中東航空中轉點之一，航線遍布亞洲、大洋洲、非洲、歐洲、美洲。

博物館
阿布達比羅浮宮
阿布達比古根漢博物館（Guggenheim Abu Dhabi）：係一座佔地三公頃嘅美術館，由法蘭克·蓋瑞設計，喺薩迪雅特島（Saadiyat Island）。
阿布伯克爾

阿布伯克爾（573年10月27號—634年8月22號）係伊斯蘭教頭一位哈里發，632年到634年在位。
阿布哈茲文

阿布哈茲文（Аԥсуа бызшәа）係格魯吉亞阿布哈茲用嘅語言，大約113,000人用緊。
黃敏軒

黃敏軒，香港電影工作者，曾經憑電影《風再起時》入圍第41屆香港電影金像獎最佳美術指導。
黃文忠

黃文忠（Huang Wen Chung，1990年9月20號—），係中華民國男子職業單車運動（公路）選手，喺台灣台北市文山區出世。2020年8月22號，以4分21.094打破全國場地錦標賽事四公里團隊追逐項目紀錄。

經歷
黃文忠喺國中嗰陣加入籃球隊，後因受傷而轉去公路自由車賽。2009年轉校至新竹世界高中讀一年班，高二中咗新竹縣青年國家隊，參與日本青年公路及場地亞洲錦標賽，隨後因廣州亞運會培訓加入左營國家訓練中心。
大學徵試考上國立臺灣體育運動大學，2011年加入捷安特建大職業車隊。大學畢業後加入高士特職業車隊，正式踏足歐洲競賽之旅，喺歐洲住一年後返國。2016年下旬攞到全國公路錦標賽亞軍。2019年完成與盧比安納高士特森地客車隊（英文：Team Ljubljana Gusto Santic）的職業生涯。
黃文忠目前係台灣威特運動營運長，喺週六固定舉辦週六特快車約騎活動，協助年輕車手增進比賽技巧，同時也創立Youtube頻道，以職業車手嘅角度講解分析比賽。
黃文志

黃文志（1982年7月17號—）係台灣嘅政治人物，民進黨黨員，第3屆高雄市議員。
音步

喺歐洲嘅詩傳統當中，音步（foot）係指一句詩歌（verse）入面節奏（rhythm）同韻律（metra）嘅基本單位。音步由音節（syllable）組成。喺一句句子裏面，音步嘅數目會根據唔同嘅規則而受到限制。
音符

音符，俗稱豆豉，國語又俗稱蝌蚪、芽菜，係記録音高嘅符號；喺某啲記譜法，音符亦會記錄音符時值，即係個音嘅長短。

點字樂譜嘅音符
五線譜嘅音符可以用盲人點字表示，但係用嘅係特別嘅音樂點字，同正常嘅點字唔同。技術上嚟講，點字譜嘅音符係特定嘅點字方格，長短包含咗喺音符入面，唔同嘅八度就用附加嘅點字方格表示。

簡譜嘅音符
簡譜嘅音符主要係阿拉伯數字（曾經亦用過小寫中文數字）；長短用唔同位置嘅橫線表示，冇聲、淨得長短嘅休止符用 0 表示，唔同嘅八度用上加點同下加點表示。

工尺譜嘅音符
工尺譜嘅音符主要係漢字同形似漢字嘅類似符號；時值唔直接表示（日本工尺譜除外），但係可以由叮板符號間接判斷，旋律冇聲用空板符號間接表示，唔同嘅八度用唔同嘅偏旁、唔同嘅字或者附加嘅筆劃表示。
音標

提議合併呢篇文或者呢段嘢去『標音』。 （討論）
音標指用來標音嘅字母或者符號，常用嘅有國際音標，以前喺中文圈仲有韋氏音標。
音符時值

音符時值（note value）係指一個音符相對維持幾耐。例如一個四分音符嘅時間長度係一個全音符嘅 。
音段

語言學上講嘅音段（粵音：jam1 dyun6；英文：segment）係指任何喺語音流當中可以（物理上或者聽覺上）個別噉抽出嚟嘅單位，呢個單位係離散嘅。
音爆

音爆（粵拼：jam1 baau3；英文：Sonic boom）係一種物理現象：當一股聲波通過空氣行進，而且速度快過音速嗰陣，就會產生一股震波，是為音爆。用人類耳仔聽嘅話，音爆聽落好似行雷或者爆炸噉。

基本描述
睇埋：聲波同音速
音爆係一種響亮、聽落似爆炸嘅噪音。當物體喺空氣入面以超過音速嘅速度傳嗰時就會產生。喺海平面上，音速約莫係每秒 343 米（每小時 1,235 公里）。呢種情況之所以會發生，係因為超音速嗰件物體壓縮佢前面嘅空氣分子，從而產生向各方向向外移動嘅壓力波。當呢股波到達地面，有聽覺嘅動物（例如普通嘅人）就會聽到音爆。
超過音速嘅飛機成日會產生音爆，所以呢啲飛機要喺超高空飛，以防佢哋啲音爆影響地面嘅人。

數學模型
睇埋：郁動
用圖像化嘅方式表達。波源開始郁，速度係 ，而 （ 係音速）：
依家波源嘅速度係  咁高（超過咗音速），而佢發出嗰股波依然係聲波。
如果觀察者企喺 (10,0) 嗰個位，佢會睇到波源經過佢，然後先聽到波源發出嘅聲。
如果觀察者企咗喺波源左邊（例如 (-10,0) 嗰個位；佢離波源愈嚟愈遠），波長望落會長咗。
音界號

音界號（台灣標準者為「．」；大陸標準者為「·」）係種中文標點符號，用作相關部件嘅分隔，寫成居中嘅一個實心圓點仔（除註明例外者，連空位一律佔一格）；喺唔少電子設備上面，呢個符號嘅輸入同顯示都會唔妥。佢家陣喺台灣同大陸嘅通常叫法都係間隔號；唔算多人用嘅名有音界標、音隔號及分讀號。
此標點符號喺大陸同台灣相通嘅用法為：間開翻譯姓名中嘅姓同名／各個詞語、間開著作之中嘅系列名、書名、篇名、章名、節名……及間開著作名之中為並列關係嘅項目。喺台灣，佢重會用嚟間開整數同小數（只限中文數字）。喺大陸，佢重會用嚟間開年、月同日（用阿拉伯數字時，連空位只佔半格）。香港及澳門嘅用法唔統一——雖然喺文字上同民國一樣用繁體字／正體字，但係喺主權上同大陸都屬於中共，因此喺標點符號上可謂各師各法。
音符樂隊

音符樂隊（英文：The Melodians）係牙買加組合，1963年喺牙買加京士頓組成。
鹿寨

鹿寨係中國廣西柳州一縣，面積3358平方公里，人口48萬。
鹿兒島大學

鹿兒島大學（日文：鹿児島大学，かごしまだいがく）係喺日本鹿兒島縣嘅國立大學，1949年創校。
鹿兒島機場

鹿兒島機場（日文：鹿児島空港／かごしまくうこう Kagoshima kūkō */?，IATA代碼：KOJ；ICAO代碼：RJFK）係日本鹿兒島縣霧島市一民用機場，喺鹿兒島市嘅鹿兒島中央站東北面約莫29.6公里。機場跑道喺1944年起好，但係直到1962年先至有定期航班。2000年機場旅客量首次突破25,000人次。
鹿屋

鹿屋（かのや）係日本鹿兒島縣一市，人口有10萬。
鹿兒島市

鹿兒島（かごしま）係日本鹿兒島縣縣治，亦係個中核市，人口61萬。

姊妹、友好都市
鶴岡市（山形縣）：於1969年11月7日締結兄弟都市。
大垣市（岐阜縣）：於1963年締結友好。
鹿兒島聯足球會

鹿兒島聯足球會（日文：鹿児島ユナイテッドFC）係日本一支職業足球隊，日本丙組職業足球聯賽（J3）球隊之一。球會根據地係鹿兒島縣鹿兒島市，主場係鹿兒島県立鴨池陸上競技場。

史
2014年成立。2016年加入日本職業足球聯賽。
鹿城區

鹿城區五馬街街口。
鹿城區係中國浙江省溫州市嘅主城區，係溫州市嘅經濟、文化同政治中心。人口有129萬，面積294.38平方千米。
鹿城原本屬於永嘉縣地，相傳喺東晉太寧元年（323年）置永嘉郡築城時有白鹿啣花之瑞而得名。
鹿兒島中央站

鹿兒島中央站（日文：鹿児島中央駅／かごしまちゅうおうえき Kagoshima-chūō eki */?）係一個屬於九州旅客鐵道（JR九州）嘅鐵路站，位於日本九州鹿兒島縣鹿兒島市中央町，2004年以前稱嗌西鹿兒島站。本站係新幹線最南面嘅站。
香港巴豆

香港巴豆（粵拼：hoeng1 gong2 baa1 dau6*2，學名：Croton hancei），英國嘅英文叫「Hong Kong croton」，係大戟科巴豆屬嘅常綠灌木或喬木仔，原產地喺香港，呢種植物重係一種極度瀕危嘅植物品種。
呢樖嘢喺香港受法例第 96A 章保護。

發現史
Croton hancei
香港巴豆係1850年代，漢斯（H. F. Hance）響香港島發現嘅。之後，植物學家邊林（George Bentham）1861年響佢本《香港植物》（Flora Hongkongensis）寫低咗呢個新品種。不過之後佢就消失得無影無蹤。
1997年2月21號嗰日，漁護署香港植物標本室嘅人就響青衣山嘅最高峰，南面個山坡附近，一個林地搵到隻香港未見過嘅大戟科灌木。最後華南植物研究所就證實，佢就係消失一個世紀嘅香港巴豆。
家下發現地點呢塊1.05公頃嘅山坡，就劃咗做香港具特殊科學價值地點（SSSI），可以保護住呢個咁罕有嘅品種。漁護署亦都試緊人工種植。

樣
香港巴豆嘅嫩枝同花序都有星狀毛，重生得好貼服。葉成束生響枝頂，8－12厘米長，2－4厘米闊。葉柄短兼有毛。花分公乸，一束噉生。花公會有幾朵，花冧成個波仔噉，直徑2毫米到，有十六條蕊。花乸得一朵，生響成束花底，有三條花柱。
香港幹線編號系統

香港幹線編號系統係同香港各條幹線編嘅冧巴，方便市民認別有關幹線。
今時今日嘅香港幹線編號系統已經係第三代。

第一代
喺1968年發表嘅《香港長遠道路研究》報告中，刊登咗第一代幹線編號。連接各個策略性發展區嘅主要幹線，用一位數字嘅編號。而連接策略性發展區內地方嘅區域幹線，就用兩位數字嘅編號。
（＊ 條路重喺度，但家下冇幹線編號；＃ 幹線冇起到）
1號幹線：香港仔 ↔ 粉嶺 
11號幹線＊：觀塘 ↔ 荔枝角
12號幹線＃：旺角 ↔ 昂船洲
14號幹線＊：彩虹 ↔ 蒲崗村
2號幹線：九龍城 ↔ 上水 
21號幹線＊：漆咸道南
22號幹線＊：廣東道
23號幹線＊：彌敦道
3號幹線：九龍城 ↔ 鯉魚門 
31號幹線＊：馬頭圍道
4號幹線：蝴蝶谷 ↔ 觀塘 
41號幹線：觀塘 ↔ 將軍澳
42號幹線＊：彩虹 ↔ 清水灣
5號幹線：葵涌 ↔ 沙田
6號幹線：青山公路葵涌至荃灣段
7號幹線：銅鑼灣 ↔ 香港仔 
71號幹線＊：薄扶林道
8號幹線：銅鑼灣 ↔ 柴灣 
81號幹線＃：柴灣 ↔ 香港仔

第二代
第二代幹線編號自1974年開始用到2004年1月31號，共有9條已建成嘅幹線同埋2條建議緊嘅幹線。第二代嘅冧巴大致沿用第一代嘅冧巴，主要唔同在於將一啲連接嘅幹線編號合併，例如新嘅2號幹線係由之前嘅2號同3號幹線合併而成，並廢除舊有嘅區域幹線編號。
1號幹線：香港仔 ↔ 落馬洲（47.3公里）（頭20.4公里係家下1號幹線，其餘係家下9號幹線火炭至新田段）
2號幹線：牛頭角 ↔ 新田（54.4公里）（頭17.9公里係家下5號幹線，其餘係家下9號幹線柴灣角至新田段）
3號幹線：西營盤 ↔ 凹頭（27.4公里）（家下3號幹線）
4號幹線：葵涌 ↔ 將軍澳（17.6公里）（家下7號幹線）
5號幹線：荃灣 ↔ 沙田（9.5公里）（家下9號幹線城門谷至火炭段）
6號幹線：鰂魚涌 ↔ 馬料水（18.8公里）（家下2號幹線）
7號幹線：銅鑼灣 ↔ 香港仔（13.5公里，堅尼地城至香港仔路段未起好）（家下4號幹線灣仔至堅尼地城段）
8號幹線：銅鑼灣 ↔ 柴灣（8.6公里）（家下4號幹線東區走廊段）
9號幹線：赤鱲角 ↔ 沙田（33.2公里）（家下8號幹線）
10號幹線：西營盤 ↔ 后海灣（計劃緊，29.5公里）
11號幹線：西九龍 ↔ 將軍澳（計劃緊，約14公里）（家下計劃緊嘅6號幹線）
9號幹線長沙灣至沙田段，以前叫16號幹線。

第三代
2003年，香港運輸署發表《香港方向指示標誌綜合檢討研究》報告話，用咗近30年嘅第二代幹線編號系統，只係按道路建成次序而編配，令駕駛者難以分辨，亦令道路編排得好冇系統。所以第三代幹線編號系統正式被編配，令駕駛者能夠更方便使用幹線。呢個系統於自2004年2月1號開始用。
第三代將9條幹線分開3個類別：南北向、東西向及環迴。
南北向幹線
1、2及3號幹線，編號次序係按所穿過嘅海底隧道嘅啟用先後次序而訂（依次序為：紅隧、東隧、西隧）。
東西向幹線
4、5、6（預留）、7、8及10號幹線，係按地理位置由南至北編號。
環迴幹線
將原有嘅1、2號幹線位於新界嘅部份，加上5號幹線，重組成為一條環迴新界嘅9號幹線。
第三代幹線編號系統如下：
1號幹線：香港仔 ↔ 沙田
2號幹線：鰂魚涌 ↔ 馬料水
3號幹線：西營盤 ↔ 元朗
4號幹線：柴灣 ↔ 堅尼地城（計劃延至香港仔）
5號幹線：牛頭角 ↔ 荃灣
6號幹線：西九龍 ↔ 將軍澳（計劃緊）
7號幹線：葵涌 ↔ 將軍澳
8號幹線：赤鱲角 ↔ 沙田
9號幹線：以城門隧道作起點逆時針環迴新界
10號幹線：深圳蛇口 ↔ 藍地（計劃延至大嶼山）
香港度量衡

香港度量衡，指香港所用嘅度量衡，有三制並用。一者，承襲大清，用唐人度量衡，叫庫平制。二者，承襲英國，用英國度量衡，叫英制。三者，十進制，世界公制。由於香港處於華洋交匯，生意頻繁。故此，香港政府有必要定制，定好度量衡點樣轉換，如今仍見於香港法例第六十八章。
一九七六年起，香港政府推行十進制，一直搞十進制運動，又有十進制委員會，到一九九八年，已經廣泛使用而解散。二〇一二年起，政府近乎乜嘢，都用十進制，好似路牌之類。然而香港各行各業，仍可用傳統或英制，三者混用亦都好常見。
中華民國同中華人民共和國，推行市制，香港無用過。香港按返傳統，一斤十六両。若用市制，一斤十両。咁會招惹麻煩，以為對方呃秤。

度
寫明唐尺，以別上邊英尺
度長、度高、度闊、度深、度遠，傳統用里、引、丈、尺、寸、分、釐、毫。日常已經好少用，舊日文件上仍然有。有時傳統制，加華字分辨，以防與英制搞亂，如華里。又或者唐，如唐尺。按理大清制有分裁衣尺、量地尺同營造尺，香港法例唔分，一律訂明，一尺為〇點三七一四七五米。
日常用英制同十進制。
英制有哩、碼、呎、吋。用以分別傳統，有時會加個英字，英里、英尺、英寸。哩有時以音譯做咪，地名如青山道十三咪半。碼最常見係足球十二碼，買布亦叫幾多碼。呎同吋仍然用得幾廣泛。哩已好少用，十進制代替咗。香港法例定明，一碼為〇點九一四四米
十進制以米為單位，大嘅會千米計，細嘅用厘米、毫米、微米。其他字頭有就有，然而日常少見。臺灣興以用公字表十進制，香港某啲都有用，如米叫公尺，千米叫公里，厘米叫公分，其他就少見。科學而言，多以米做單位，用指數記數法表示。

面積大細
度面積大細，傳統分兩種。一種以度前加方字，方里、方丈、方尺、方寸等，已經少用。另一種，頃、天、畝、分、釐、毫、弓。畝度地，多用於田大細。
日常用英制同十進制。
英制度地，通常用𠺖，現今已由十進制取代，用公頃。按理英制度可加平方字，如平方呎，屋宇面積常用，日常只嗌呎，如廳一百呎。
十進制喺度上，冠以平方。基本以平方米為單位，亦有平方千米。跟臺灣叫法，即平方公尺，平方公里。其他日常少見，只見於某啲精細工業。科學平方米為單位，用指數記數法。另有公頃，用以量地。

量
量為容積。傳統有石、斛、斗、升、合、勺、撮。現今難以見到。現今升指公升。傳統上，量米用升斗，不過依家賣米係斷重計，如幾斤米。
英制有兩類。一類按立方量度，如立方呎、立方吋。一類為容量度，多用於液體，加侖、夸脫、品脫、及耳、液安士，多都改用十進制，以公升同毫升代替。有啲入口美國貨容積會見英制單位，實情美制同英制，名同實異。香港法例定明，一加侖為四點五四六〇九立方分米。
十進制容積，都分兩類。一類度立方，如立方米，立方千米。一類度容積，公升。日常公升都寫做升，細嘅用毫升，其他就少見。一公升為一立方分米，即千分之一立方米，如此簡單計算到。

衡
衡為量重。傳統有石、擔、斤、両、錢、分、釐、毫、絲。擔斤両錢，日常用得好廣。街市買菜、買肉、買魚常用，輕喺見於藥材之上。両字通為兩異字，為咗分辨兩両，重量專寫作両。香港法例所訂，一斤為〇點六〇四七八九八二公斤。
英制日常只用到磅同安士，其他就少見。西洋凍肉通常斷磅計，生菓都用磅多。其他好似英坭之類，都有斷磅賣。以舊日來講，入口洋貨用磅，唐人地方出就用斤両，今日就睇行業習慣。人度重用磅，現今多以千克計。香港法例所訂，一磅為〇點四五三五九二三七公斤。
十進制以千克為基本。細嘅用克，再細用毫克，其他日常少見。又有跟臺灣，千克叫公斤，其他就少見。

金銀
金銀買賣，量重有啲例外。香港用両，西方用安士。兩者同其他量重，輕重稍有差異。一般唔用十進制。
香港法例定落，一金衡安士，為一百七十分之十二磅。一金衡両，為三十七克四二九。

時
大清制一歲以冬至到冬至計，一年以為正月初一到正月初一計。一月以朔日到朔日計。時刻，一日分十二時，細分初正，就二十四小時，一日又分九十六刻，一刻一百分，一分一百秒。
傳統曆法仍見於日常，尤其風水命理。生活都以公曆計算。
英制同公曆一樣，用額我畧曆。時刻一日二十四小時，一小時六十分，一分六十秒。廣東話小時就叫鐘，分又可以叫分鐘。十五分鐘對大清制為一刻，香港亦叫一個骨，英文quarter而來。
十進制以秒為基本。細分如毫秒、微秒，工藝上都有見。而大數，日常好少十進制。

能量
英制能量有兩種。一者，食物能量，又叫熱量，以卡路里計。人所消耗都用卡路里。二者，英國熱量計位（BTU），多用於冷氣，之不過日常唔係咁用，而以一個鐘計功率，叫匹。
十進制以焦耳計，亦有千焦耳。另有日常講一度電，亦為能量計算，一度為三百六十萬焦耳。

功率
英制叫馬力，叫匹。幾多匹馬力計。多用於機器。
十進制叫瓦，不過香港通常讀鑊，英文Watt而來。

冷熱
冷熱量度叫溫度。
英制以華氏計，而日常都轉晒用攝氏。香港得探體溫至用華氏，尤其係發燒探熱。攝氏分一百度，華氏就分一百八十度，華氏精細近乎兩倍，而且探熱整數好讀啲。攝氏探熱，要讀埋小數位先準。
十進制以開氏計，不過日常用攝氏。攝氏以水結冰為〇度，水滾為一百度。開氏同攝氏，只係簡單加滅。
香港市民黨

香港市民黨（英文：Hong Kong Civile Party）係喺2021年3月成立嘅香港城邦派政黨，由香港本土派學者陳雲同一班保護香港本土意識嘅後生仔創立。

成立
香港市民黨喺2021年2月28號喺Facebook開設咗個專頁，再喺3月1號發表創黨聲明，正式開始運作。
其中黨名入面嘅「市民」一詞係由羅馬帝國時期嘅「Civile」一詞揾出嚟用，希望居住當地者可以安和樂利，顧全宗主尊嚴同利益，圓融做事，各行其善。

理念
香港市民黨主張貫徹《基本法》同「一國兩制」，維護香港嘅亞太金融中心地位，發揮香港喺一國兩制框架底下嘅特殊地位同作用，改善香港同世界各國嘅國際貿易關係，同時糾正泛民主派對香港嘅禍害。
香港康得思酒店

香港康得思酒店（英文：Cordis, Hong Kong），以前叫朗豪酒店（英文：Langham Place Hotel），係香港一間5星級酒店，嚮九龍旺角上海街555號。嚮港鐵旺角站附近，樓下有巴士總站、老人院、社區中心。
香港市民支援愛國民主運動聯合會

香港市民支援愛國民主運動聯合會（中文簡稱：支聯會；英文全稱：Hong Kong Alliance in Support of Patriotic Democratic Movements of China；英文簡稱：HKASPDMC），喺1989年5月21號香港市民支持八九民運嘅二百萬人大遊行中成立，但喺2021年，包括支聯會在內嘅多個香港泛民主派組織被政府打壓，支聯會亦告解散。
支聯會主要嘅人包括香港立法會嘅泛民主派議員司徒華、李卓人、何俊仁、張文光、梁耀忠等等。
支聯會主張「釋放民運人士、平反八九民運、追究屠城責任、結束一黨專政、建設民主中國」，每年搞維園六四燭光晚會、大遊行同其他活動。
支聯會創會主席係司徒華，佢死後由李卓人接手。

解散後影響
支聯會解散後，紀念六四屠殺嘅聲音亦越被打壓，喺2021年12月更出現紀念六四標誌被強行移除事件，當中包括支聯會有份幫手協調搬入港大嘅國殤之柱。
香港帶唇蘭

（學名：Tainia hongkongensis）係蘭科帶唇蘭屬嘅草本植物，原產香港，而家喺香港、附近同廣東地區都可以搵到。
香港年金計劃

香港年金計劃（英文：HKMC Annuity Plan），推出前叫終身年金計劃，係香港一個喺2017年4月10號推出嘅公共年金計劃，由香港按揭證券有限公司旗下嘅香港年金公司負責搞，2018年7月開放認購。夠65歲嘅香港市民一筆過交保費後，就可成世每個月攞年金。計劃嘅保金限額由5萬到200萬蚊港紙，重會有保費105%嘅身故保障。
香港年金計劃頭一批嘅發行限額係100億港紙，如果超額認購嘅話最多可以加碼到200億，但最後只係收到9,410份申請，夾埋總認購額得49.4億港紙。
麻涌

麻涌係中國廣東東莞一鎮，面積74平方公里，人口7萬。
麻生夏子

麻生夏子 ，係日本嘅一個女演員。

拍過嘅作品一覽
呢個表唔完整，歡迎加料。
麻生瞬

麻生瞬（1985年4月23號—）係日本足球員，司職中場，效力過長野帕塞羅，SP京都FC，及鹿兒島聯。
麻生美代子

麻生美代子（1926年4月7號—2018年8月25號）係日本女配音員。
人物指南
音樂指南
日本指南
麻浦區

麻浦區（韓文：마포구）係韓國首爾嘅區，人口約莫38萬。
麻生久美子

麻生久美子 ，係日本嘅一個女演員。

拍過嘅作品一覽
呢個表唔完整，歡迎加料。
麻甩佬

麻甩佬係廣東話用嚟專門稱呼粗魯男人嘅俗語。

典故
大清嗰陣，廣州有好多比利時籍傳教士醫人，每當有病人求醫，佢哋就會用法文講「malade」，意思係「病人」。啲廣州人以為「malade」係解男人，所以就有「麻甩」呢個字。加上當時廣州人對外國人冇乜好感，「麻甩」呢個字就有貶義喇。
麻生太郎

麻生太郎（粵拼：maa4 sang1 taai3 long4；日文：麻生太郎あそう たろう；1940年9月20號—）係日本一位政治人、實業家。而家做緊第96任日本副總理兼財務大臣、金融擔當大臣（2012年12月開始）。佢之前做過日本自由民主黨領袖同第92任日本內閣總理大臣。

家族
麻生太郎出身政商世家，老豆嗰邊係九州嘅地方財閥，阿爺已經係貴族院議員，屋企更加係同日本皇室對親家，佢個妹信子嫁咗畀寬仁親王。佢阿公係日本首相吉田茂，由於吉田茂老婆係日本「維新三傑」之一嘅大久保利通個孫女，所以佢都可以話係大久保利通嘅後代。佢老婆就係另一個日本首相鈴木善幸嘅三女千賀子。
佢同老婆有兩個細路，分別係大仔將豐同埋細女彩子。

得意事
麻生太郎公認係一個漫畫迷，曾經畀人見到佢喺機場嗰陣，揸住本《薔薇少女》喺度睇，畀人改花名做「薔薇麻生」。
麻生太郎出名講嘢唔經大腦、亂噏廿四，曾經講過「唔睇新聞嘅人至會投票畀我哋（自民黨）」、「性騷擾唔係罪」、又話政府嘥太多錢喺老人嘅臨終醫療上面，「希望班老人家快啲死」等等。
麻醉科

麻醉科（粵拼：maa4 zeoi3 fo1，英文：Anesthesiology），係醫學上面專係用藥令病人喺手術嗰陣感覺唔到痛嘅學科。
麻辣醬

麻辣醬係起源自四川嘅辣醬，主要材料係花椒、辣椒同豆瓣醬，再落各種唔同香料整成，冇固定嘅整法。
麻醉藥

麻醉藥，係麻醉學入面令人暫時無知覺嘅藥，多數做手術時會用到。
相傳中國頭一隻麻醉藥係由東漢末年嘅醫師華佗發明嘅麻沸散。
麻醬

麻醬，又叫芝麻醬，係用芝麻整嘅醬，色澤啡啡地，有好勁嘅芝麻味，可以用嚟整冷麵、沙律或者各種冷盤小食。
麻見順子

麻見順子，係日本嘅一個女藝人同埋配音員。
麻醉

麻醉係指用藥或者其他方式令病人暫時失去知覺，避免病人感受到痛同唔舒服。研究麻醉嘅學科叫麻醉學。
鶴洞大橋

鶴洞大橋（粵拼：hok6 dung6*2 daai6 kiu4；英文：Hedong Bridge）係中國廣州市嘅一棟雙塔空間索拉復面斜拉橋，佢係廣州市嘅一條交通要道。

歷史
喺呢條橋起好之前，市民從海珠區去到芳村同埋佛山要通過坐船或者通過珠江大橋同埋珠江隧道，唔單止路程遠，相反重造成巨大嘅交通壓力。所以廣州市政府決定起呢棟橋嚟緩解成日塞車。

連接位置
呢條橋連接荔灣區同埋海珠區，跨過珠江。

長度
橋總長2300米，闊30.3米，其中車行道22.5米，兩邊開人行道大概2米左右。最高有128.45米咁高。橋面雙向六車道，車嘅速度限制每個鐘60公里。

落成時間
1995年2月20號喐手，1998年7月23號落成通車。
鶴林寺 (兵庫縣)

鶴林寺 (兵庫縣)係日本楔位文，重未完成，麻煩你幫手補充內容。
鶴洞站

鶴洞站（注意「洞」字嘅地名變音，讀董，粵拼：hok6 dung2 zaam6；英文：Hedong Station），規劃及施工時嗌過白鶴洞站（baak6 hok6 dung2 zaam6；Baihedong Station），係佛山地鐵1號綫（廣州嗰邊嗌廣佛綫）嘅車站，喺2015年12月28號開通，位置喺荔灣區鶴洞路坑口村附近，有2個出入口。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係1號綫嘅月台。同大多數嘅1號綫車站一樣，冇休息室，但廁所喺1號綫嘅月台嗰邊。

站廳
鶴洞站嘅站廳北邊係收費區，南邊係人行通道，而站廳嘅收費區入面有專用𨋢、扶手電梯同樓梯往返月台。

商鋪及自助服務
由於呢個站嘅空間有限，入面唔單止乜商舖都冇，連自助服務個影都唔見隻。

月台
呢個站有個島式月台，喺鶴洞路嘅地下。
月台全景（去燕崗嗰邊，喺2015年12月31號影）

出入口
鶴洞站冚唪唥嘅出入口B出入口附近B出入口附近 C出入口C出入口
呢個站一共有2個出入口，分別係B、C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年嘅廣州地鐵規劃入面，舊2號綫一分為二之後嘅東西向路段出現咗「白鶴洞站」嘅車站，位置喺而家白鶴洞嘅鶴洞路，廣鋼對面一帶。但隨後嘅規劃將東西向路線改成1號綫，而且重新規劃成過河後到沙園站，轉去工業大道中同工業大道南嗰邊。而車站位置冇變到。

工程
佛山地鐵開始喐手搞試驗段之後，呢個站重未有動靜。直到2009年5月先至開始喐手起呢個站，2011年6月1號起好。本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖。結果地鐵部門決定先將1號綫東延段開到燕崗做總站，嚟解決點解1號綫開通之後，長期點解客流冇咁火爆同廣佛候鳥上班時，成日到西朗站後出站轉巴士嘅情景。

開通
廣州地鐵官方喺2015年平安夜當晚宣佈，鶴洞站喺當年12月28號正式開放。

利用狀況
鶴洞站附近都係啲居民住宅小區同附近嘅工廠單位機構，上落客啲人大多數係附近啲坑口村、廣鋼小區附近住啲居民同返放工啲人，返放學啲學生為主。喺呢個站開通之前，啲人會揀最近嘅西朗站一帶上落，但呢個站開通之後，附近住啲乘客同返放工啲人都唔會去西朗站一帶上落。除上落班高峰期比較多人上落之外，其它時間都比較冷清。
鶴木

鶴木（學名：Tetradium glabrifolium）係芸香科吳茱萸屬嘅植物，原產華南、臺灣同東南亞。
鶴洞路

鶴洞路（注意「洞」字有地名變音，粵拼：hok6 dung2 lou6）係中國廣東廣州嘅西南-東北走向主幹道，喺荔灣區芳村南邊一帶。西南邊從花地大道南同花地大道中嘅交界嘅西塱地區嗰邊開始，一直向東北去到芳村大道東同芳村大道南嘅交界嘅鶴洞立交嗰頭。

概要
全長1.9公里，闊36—60米，雙向6—10車道。馬路中間窄兩邊闊。

名
内文：白鶴洞
呢條馬路係因為附近係白鶴洞地區先至改咗噉嘅名。
鶴田達也

鶴田達也（1982年9月9號—）係日本足球員，司職守門員，效力過清水心跳，甲府風林，愛媛FC，及富山勝利。
鶴田道弘

鶴田道弘（1968年1月4號—）係日本足球員，司職中場，效力過名古屋八鯨，神戶勝利船，及甲府風林。
1977年嘅南韓

1977年嘅南韓係介紹南韓喺1977年嗰陣發生過啲乜事。
1977年嘅瑞典

1977年嘅瑞典係介紹瑞典喺1977年嗰陣發生過啲乜事。
1977年嘅臺灣

1977年嘅臺灣係介紹臺灣喺1977年嗰陣發生過啲乜事。
1977–78年歐洲足協盃

1977–78年歐洲足協盃係第7屆歐洲足協盃，由歐洲足協主辦。最後由荷蘭嘅PSV燕豪芬攞冠軍。
1977年

1977年係平年，元旦係禮拜六。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國六十六年
朝鮮半島
北朝鮮：主體六十六年
日本
昭和五十二年
皇紀：2637年
佛曆：2519年 - 2520年
回曆：1397年1月10號 - 1398年1月20號
猶太曆：5737年4月11號 - 5738年4月21號
修正儒略日（MJD）：43144 - 43508

大件事
3月4號：第8屆朝鮮地方選舉。
3月7號：第2屆巴基斯坦下議院選舉。
5月2號：第3屆印尼立法機構選舉。
7月10號：第11屆日本參議院議員通常選舉。
8月1號至8月2號：第13屆敘利亞議會選舉。
11月11號：第6屆朝鮮最高人民會議選舉。
12月31號：馬來西亞副首相馬哈迪卸下教育部長職務。
1977年嘅星架坡

1977年嘅星架坡係介紹星架坡喺1977年嗰陣發生過啲乜事。
1976年夏季奧林匹克運動會尼泊爾代表團

1976年7月17號至8月1號，魁北克滿地可舉辦夏季奧林匹克運動會，尼泊爾有派代表團參賽。今次係尼泊爾第三次派團參加夏季奧運。代表團得一位運動員，佢係馬拉松跑手拜昆塔·馬南達爾，佢以第50名嘅成績完成賽事。

背景
1962年12月13號，尼泊爾奧林匹克委員會得到國際奧林匹克委員會嘅承認。尼泊爾喺1964年第一次參加奧運，1968年無參加，之後由1972年開始次次都有參加。今次1976年奧運係佢哋第三次參賽，總共有6,084位健兒代表92個國家參賽。尼泊爾只有一位運動員參賽，佢就係馬拉松跑手拜昆塔·馬南達爾。

田徑
拜昆塔·馬南達爾參加呢屆奧運嘅時候23歲，今次係佢生涯入面連續四屆參加奧運之中嘅第一屆。喺7月31號，佢參加男子馬拉松項目，以2小時30分鐘7秒嘅成績完成，喺60位能夠完成賽事嘅選手之中排第50。呢屆嘅金牌得主係東德嘅瓦爾德馬·切爾平斯基，成績係2小時9分鐘55秒；銀牌得主係美國嘅弗蘭克·肖特，成績係2小時10分鐘45秒；銅牌得主係比利時嘅卡雷爾·利斯蒙特，成績係2小時11分鐘12秒。
1976年歐洲國家盃

1976年歐洲國家盃係第5屆歐洲國家盃，由歐洲足協喺1976年主辦。決賽週喺南斯拉夫度搞，由捷克斯洛伐克攞冠軍。
1976年環球小姐競選

環球小姐競選1976年響香港搞。呢次係環球小姐廿五週年銀禧紀念，係當時世界最具規模。
當屆競選響香港時間7月11號上晝舉行，即美國7月10號晚，地點喺利舞台，有七十二位佳麗參加。1976年冠軍係Rina Messinger，來自以色列。呢屆無綫電視有份搞嘅，重用人造衞星轉播到全世界，有五億人睇。
一九七六年度香港小姐林良蕙，係呢屆環球小姐競選之中，擔當一個吃重嘅角色，唔單止代表香港參選，重要以地主嘅身份，招待各國來港參加競選嘅佳麗。
1999年日本甲組職業足球聯賽

1999年日本甲組職業足球聯賽係第7屆日本甲組職業足球聯賽賽事。
1999年嘅星架坡

1999年嘅星架坡係介紹星架坡喺1999年嗰陣發生過啲乜事。
1999年嘅澳門

1999年嘅澳門係介紹澳門喺1999年嗰陣發生過啲乜事。
1999年嘅臺灣

1999年嘅臺灣係介紹臺灣喺1999年嗰陣發生過啲乜事。
1999年日本乙組職業足球聯賽

1999年日本乙組職業足球聯賽係第1屆日本乙組職業足球聯賽賽事。
1999年嘅瑞典

1999年嘅瑞典係介紹瑞典喺1999年嗰陣發生過啲乜事。
1999年嘅香港

1999年嘅香港係介紹香港喺1999年嗰陣發生過啲乜事。
1999年嘅馬來西亞

1999年嘅馬來西亞係介紹馬來西亞喺1999年嗰陣發生過啲乜事。

大件事
11月29號：舉行第10屆馬來西亞下議院選舉。結果首相馬哈迪帶領嘅國民陣線贏咗。
30年代

30年代係指30年去到39年之間嗰十年。
30秒上火星

30秒上火星（Thirty Seconds to Mars）係美國搖滾樂樂隊，1998年喺加州洛杉磯成立，一路唱到而家。
310年代

310年代係指310年去到319年之間嗰十年。
312年

312年係閏年。

大件事
已故刺史王毅個仔王機佔據廣州。
311年

311年係平年。

大件事
四月：石勒帶兵響苦縣殲滅咗護送司馬越靈柩嘅十幾萬晉軍。
六月：前趙軍隊攻陷洛陽，捉咗晉懷帝司馬熾，呢件事就叫做「永嘉之亂」。
Artemps

Artemps係法國嘅一個市鎮，位置喺埃納。
Arthur Ashkin

Arthur Ashkin（1922年9月2號—）係個美國物理學家，喺貝爾實驗室度做嘢。
Artemare

Artemare係法國嘅一個市鎮，位置喺安省。
Art Like 大本營

《Art Like 大本營》（英文：Art Like Campus）係香港MakerVille製作嘅細路節目，由許寶恆（第1-3季）、葛綽瑤（第1、2季）、鄧家禮（第1季）同王鋒（第3季）主持，2022年7月10號到2024年7月7號逢禮拜日 17:30－18:00 喺香港電視娛樂ViuTV播。節目會介紹唔同藝術。

節目調動
2022年7月17號：由於17:00-19:00直播《第40屆香港電影金像奬頒奬典禮紅地氈盛況》，所以第2集改到16:30-17:00播。
2022年11月27號：由於17:15-20:15直播《FIFA世界盃2022 — 日本 對 哥斯達黎加》，所以第21集改到16:15-16:45播。
2022年12月4號、12月11號、12月18號：由於播《FIFA世界盃2022賽日精華》，所以第22-24集改到16:00-16:30播。
2023年4月16號：由於16:30-19:00直播《第41屆香港電影金像奬頒奬典禮紅地氈盛況》，所以停播一次。呢次亦係免費電視牌照條款更新，唔再強制每日播映自製兒童節目後，ViuTV首度安排停播自製兒童節目而未有安排一星期內補播。
2023年10月15號：由於16:00-17:55直播《保誠香港網球公開賽2023 - 單打決賽》，所以第66集改到提早喺15:30-16:00播。
2024年1月7號：由於16:30-18:30直播《中銀香港網球公開賽2024 - 單打決賽》，所以第78集改到提早喺16:00-16:30播。
2024年2月4號：由於14:20-18:30直播《Tatler XFEST: 香港隊 vs 國際邁阿密》，所以第82集改到提早喺2024年2月3號（星期六）16:00-16:30播。
2024年4月14號：由於16:30-19:00直播《第42屆香港電影金像奬紅地氈盛況》，所以第92集提早到4月13號禮拜六16:00-16:30播。
2024年5月12號：由於受《Chill Club 推介榜年度推介 23/24》嘅節目調動影響，17:30-18:00改播《大鳴大放》，所以第96集提早到16:00-16:30播。
Artaise-le-Vivier

Artaise-le-Vivier係法國嘅一個市鎮，位置喺亞丁。
Artemis 3

Artemis 3（正式名：Artemis III）係Artemis 計劃入面首隻載人登月任務，亦都係Starship HLS登陸器嘅第一次載人航程。 Artemis 3 計劃喺2024年10月發射，屆時係第二隻載人嘅Artemis任務，亦都係跟1972年阿波羅17號之後首次嘅載人登月。

概述
Artemis III 行動概念圖
Artemis III 計劃係降落一隻成員喺月球嘅南極區域。 接續計劃喺月球表面有兩名太空人停留大約一星期。 隻任務旨在成為第一隻有女性登月嘅任務。 最多四名太空人會坐Orion MPCV誃離地球，之後地表任務使到人類降落系統 (HLS) 嘅會由兩隻成員組成，佢哋會喺地表上停留 6.5日。 剩低嘅太空人會留喺 Orion。 兩位太空人會進行多至四次行路太空在月球表面，並進行各種科學觀測，包括採樣畀水冰。Artemis III 降落之前，一啲額外設備會預先得放置在地表，包括一隻無壓嘅漫遊車，等太空人得使用喺旅行在月球嗰陣。 隻漫遊車允許俾人遙控。有幾隻區域永遠陰暗嘅處於 5至15公里（3.1至9.3英里）之間，憑短途旅行到達得到，細過漫遊車嘅範圍。

太空發射系統
太空發射系統（Space Launch System）係一種超重型發射器，攞來發射Orion太空船跟地球來去到一隻跨月球軌道。

Orion
Orion係部載具做人員運輸嘅，所有Artemis載人駕駛任務都會使到。 佢會捉船員跟地球運到Gateway軌道，又送佢哋返地球。

Gateway
Gateway係一隻細型嘅模塊空間站，設立喺Artemis 3任務之前喺Near-rectilinear halo orbit（NRHO，近直線環軌）。HLS與及Orion都會停泊到隻Gateway做人員轉移。 為減輕影響畀到時可能有嘅走趲喺日程，Artemis 3 任務嘸依賴 Gateway。如果冇辦法使到 Gateway，太空人會直接轉移跟Orion去到HLS。

Starship HLS
2021年4月16號，美國太空總署揀選到 SpaceX 來開發Starship HLS 並發送佢到門戶軌道喺船員到達之前，等得用喺Artemis 3任務。場發送需要Starship HLS 得到加油在低地軌道（LEO）喺升到NRHO之前，而種加油需要預置一隻推油庫在低地軌道，隻由多次發射補油機補充嘅。 兩名太空人會跟Orion轉移到Starship HLS，隻會降到月球表面並支援佢哋幾日，然之後捉佢哋帶返 Orion。

進展
喺2017年12月，得到批准自特朗普政府畀太空政策指令1（Space Policy Directive 1）之後，一項載人月球行動開始得到設立，隻後來又得喊做Artemis計劃嘅，使用到Orion Multi-Purpose Crew Vehicle（Orion MPCV）同埋一隻太空站在月球軌道。隻任務原名探索任務-3 (EM-3)，目標係送四名太空人入月球嘅一條近直線環軌，並送 ESPRIT 同 U.S. Utilization Module 到隻月球空間站，即係Gateway。 之不過到2019年5月，ESPRIT 同埋隻而今喊做 HALO 嘅 U.S. Utilization Module 着重新用過，用到一隻載具係發射畀商業項目嘅上面。根據現時嘅公告，Artemis 3 着重新用過嚟加速 Artemis 計劃等喺 2024 年底有第一趟載人登月，其中有簡介講到 Orion MPCV 會會合佮到一隻 Gateway 係最精簡、組成上只有隻能源同推進元件（Power and Propulsion Element）同埋一隻細型生活艙/對接頭附帶有部商業化登月器喊做Human Landing System（HLS）。
到2020年初，Orion與及HLS會合佮埋Gateway嘅計劃着放棄，等好支持獨立操演Orion同埋HS，以及等Gateway發展得獨立於Artemis計劃。
2021年8月10號，一檢察長辦公室嘅審計做報告得出結論，太空服嘸會喺2025年4月之前準備得好，可能會有推遲畀任務發射日期即預計嘅2024年底。
2021年11月9號，美國太空總署管理 Bill Nelson 確認，Artemis III會嘸早於2025年進行。
Arthenac

Arthenac係法國嘅一個市鎮，位置喺濱海沙藍特。
528

528係527同529之間嘅自然數。

數嘅性質
528系三角形數，也系1加2加3一直到32嘅和。
53

53係52同54之間嘅自然數，亦係第16個質數。
530年代

530年代係指530年去到539年之間嗰十年。
1865年嘅瑞典

1865年嘅瑞典係介紹瑞典喺1865年嗰陣發生過啲乜事。
1863年

1863年係平年。

大件事
太平天國翼王石達開同佢嘅部隊喺四川大渡河岸邊被困，被迫向清軍投降。
守蘇州嘅太平軍殺咗主將譚紹光，向清軍投降。
1864年

1864年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國（農曆）
清：同治二年十一月廿二～同治三年十二月初三
太平天國：太平天國甲子十四年
大成：洪德十年
越南（農曆）：嗣德十六年十一月廿二～嗣德十七年十二月初三
朝鮮半島
高宗元年
檀紀：4197年
日本（天保曆）
文久三年十一月廿二～文久四年二月十九，元治元年二月二十～十二月初三
皇紀：2524年
佛曆：2406年 - 2407年
回曆：1280年7月21號 - 1281年8月2號
猶太曆：5624年4月22號 - 5625年4月2號
修正儒略日（MJD）：1871 - 2236

大件事
2月，普丹戰爭爆發，去到8月雙方簽署初步和平條約。
7月，清兵攻陷太平天國首都天京。
1863

1863係1862同1864之間嘅自然數。漢字係一千八百六十三，大寫壹仟捌佰陸拾叁。

數學性質
合成數，因數係1、3、23同埋1862。
質因數分解係
1863年嘅瑞典

1863年嘅瑞典係介紹瑞典喺1863年嗰陣發生過啲乜事。
1864年嘅瑞典

1864年嘅瑞典係介紹瑞典喺1864年嗰陣發生過啲乜事。
1865年

1865年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國（農曆）：同治三年十二月初四～同治四年十一月十四
越南（農曆）：嗣德十八年
朝鮮半島
高宗二年
檀紀：4198年
日本（天保曆）
元治元年十二月初四～元治二年四月初六，應慶元年四月初七～應慶元年十一月十四
皇紀：2525年
佛曆：2407年 - 2408年
回曆：1281年8月3號 - 1282年8月12號
猶太曆：5625年4月3號 - 5626年4月13號
修正儒略日（MJD）：2237 - 2601

大件事
1月28號：長州藩激進派高杉晉作佔領下關會所。
2月19號：長崎市大浦天主堂（日文：大浦天主堂）落成。
3月3號：香港上海滙豐銀行喺香港成立。
4月9號：美國南北戰爭，南部聯邦軍總司令李羅拔向北部合眾國軍投降。
4月14號：美國總統林肯遇刺重傷，一日之後死。
4月15號：安祖莊臣接替遇刺死咗嘅林肯做美國總統。
5月5號：美利堅聯盟國解體，併返入美利堅合眾國。
5月12號：諾基亞公司成立。
5月17號：法國、德國等20國喺巴黎簽《國際電報公約》，國際電信聯盟成立。
12月18號：美國國會通過《第十三憲法修正案》，取消咗奴隸制。
12月24號：三K黨（Ku Klux Klan）成立。
高樓寨之戰。
1826年嘅美國

1826年嘅美國係介紹美國喺1826年嗰陣發生過啲乜事。
1827年

1827年係平年。

文化、藝術
日本歷史家賴山陽寫咗一本《日本外史》。
1826年嘅瑞典

1826年嘅瑞典係介紹瑞典喺1826年嗰陣發生過啲乜事。
1828年嘅瑞典

1828年嘅瑞典係介紹瑞典喺1828年嗰陣發生過啲乜事。
1827年嘅美國

1827年嘅美國係介紹美國喺1827年嗰陣發生過啲乜事。
1827年嘅瑞典

1827年嘅瑞典係介紹瑞典喺1827年嗰陣發生過啲乜事。
1828年

1828年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
干支：戊子
中國
清：道光八年
越南
阮朝：明命九年
朝鮮半島
朝鮮王朝：純祖二十八年
檀紀：4161年
日本（寬政曆）
文政十一年
皇紀：2488年
佛曆：2370年 - 2371年
回曆：1243年6月13號 - 1244年6月23號
猶太曆：5588年4月14號 - 5589年4月25號
儒略曆：1827年12月20號 - 1828年12月19號
修正儒略日（MJD）：-11278 - -10913

著作
日本歷史學家川口長孺寫咗《臺灣鄭氏紀事》共三卷。
1828年嘅美國

1828年嘅美國係介紹美國喺1828年嗰陣發生過啲乜事。
1983年嘅南韓

1983年嘅南韓係介紹南韓喺1983年嗰陣發生過啲乜事。
1983年嘅瑞典

1983年嘅瑞典係介紹瑞典喺1983年嗰陣發生過啲乜事。
1983年嘅臺灣

1983年嘅臺灣係介紹臺灣喺1983年嗰陣發生過啲乜事。
1984–85年歐洲足協盃

1984–85年歐洲足協盃係第14屆歐洲足協盃，由歐洲足協主辦。最後由西班牙嘅皇家馬德里足球會攞冠軍。
1984年亞足協亞洲盃

1984年亞足協亞洲盃，係第8屆嘅亞足協亞洲盃，喺1984年12月4號到12月21號喺星加坡搞，最後由沙地阿拉伯足球代表隊攞冠軍。
1984年冬季奧林匹克運動會

1984年冬季奧林匹克運動會係第14屆冬季奧林匹克運動會，1984年2月8號到2月19號喺南斯拉夫薩拉熱窩搞。
呢屆冬季奧運會，係奧運史上頭一次响社會主義國家搞嘅冬季奧運會，但呢屆冬奧會之後，隨住南斯拉夫解體，薩拉熱窩响波斯尼亞戰爭期間受盡毀滅性嘅打擊，完全唔同嘅係，呢屆冬奧會畀大部分人遺忘，直到30年後嘅索契冬奧先至有人醒起。
1984年冬季奧林匹克運動會英屬處女群島代表團

1984年2月8號至19號，南斯拉夫波黑薩拉熱窩舉行冬季奧林匹克運動會，英屬處女群島有派團參加。今次係英屬處女群島第一次參加奧運會。代表團有一位參賽選手，佢係速滑運動員艾羅·福瑞澤。佢得到最好嘅成績係500米項目入面攞到第40名。

背景
1981年12月31號，國際奧委會正式承認英屬處女群島奧林匹克委員會。今次1984年嘅冬奧係英屬處女群島計哂夏季冬季第一次參加奧運。之後雖然屆屆夏季奧運英屬處女群島都有參加，但係就要等30年，即係2014年先第二次參加冬奧。呢年英屬處女群島嘅代表團得一位參賽選手，就係速滑運動員艾羅·福瑞澤。佢亦都係開幕典禮嘅持旗手。

短道速滑
艾羅·福瑞澤參賽嘅時候33歲，佢係土生土長嘅英屬處女群島人嚟嘅。喺2月10號，佢參加咗500米嘅賽事，以43.47秒完成，比金牌選手慢咗5秒多啲，喺42名選手入面排40。喺2月14號嘅1000米嘅賽事入面，佢以1分30.59秒嘅成績完成，喺43名選手入面排第42，即係尾二。
Bedford OB

Bedford OB係英國Bedford Vehicles出嘅一款前置引擎單層巴士及客車底盤，取代同廠嘅WTB，1939年投產。
Bedford OB同以往WTB嘅最大分別在於佢嘅直濕同埋尾牙由擺喺底盤中間改為擺喺偏左。不過Bedford OB只係出咗73架，就因為第二次世界大戰爆發而停產。喺戰事期間，Bedford改出同OB差唔多設計嘅OWB。OB喺二次大戰打完之後再出返，去到1951年俾Bedford SB取代。
Bedford OB除咗喺英國賣之外，亦有被運出口。